Slajd 1.

Dominantni teorijski pristupi u proučavanju intergeneracijskih odnosa u porodici

Demografski izazovi intergeneracijskih odnosa - zahtevi za istraživanjem intergeneracijskih odnosa proizilazi iz činjenice da su karakteristike i iskustvo "bejbi bum" generacije značajno razlikuju od onih koji su obeležavali živote njihovih prethodnika u pogledu bračnog ponašanja. Ove promene su posledice tzv.  "Druge demografske tranzicije". Najčešće odlike "druge demografske tranzicije" na nivou porodice ogledaju se kroz: 1) tranzicije od braka ka kohabitaciji; 2) "detecentrične" porodice ka partnerskoj zajednici; 3) tzv. "preventivne kontracepcije" (koja se odnosi na izbegavanja rađanja trećeg ili četvrtog deteta); 4. jednobrazne porodice i domaćinstva ka raznovrsnim oblicima; izuzetno je važan koncept "materice latentnog srodstva" koji govori o savremenim dinamičnim porodičnim strukturama i njihovom posedovanju potencijala za aktivaciju solidarnosti i razmene različitih resusrsa između članova porodice. Promene porodičnih struktura šire mreže potencijalno značajnih srodničkih odnosa. Nameće se pitanje da li individuane odluke koje se tiču partnerstva i rađanja donose rizik ulaska u "novo siromaštvo"  u kontekstu intergeneracijskih odnosa. Kroz posmatranje savremenih višegeneracijskih porodica uočava se i logičko i empirijsko razdvajanje pojmova "porodica" i "domaćinstvo", pri čemu je ključna odredica prvog srodstvo, a drugog prebivalište. Savremene proširene porodice za razliku od predindustrijskih, ne moraju da podrazumevaju zajednički život više generacija u istom domaćinstvu, s obzirom da se interakcija među članovima može održati uprkos grografskoj distanci. Proces vertikalizavije porodica donosi potrebu za istraživanjem intergeneracijskih odnosa u različitim porodičnim aranžmanima i društvenom konteksu.

Model intergenerscijske solidarnosti i teorija generacijskog uloga

Za razliku od diskusija o konceptu generacija koji pociva na hipotezi o generacijskom jazu, postulirajuci uglavnom konfliktnu prirodu generacijskog odnosa, svaka debata o intergeneracijskim odnosima unutar porodice se postavlja u terminima solidarnosti ili konflikta. Nakon 70tih godina proslog veka, sve je manje zagovornika teze o generacijskom jazu.

Teoreticar Vern Bengtson kaze da generacijski kontrasti postaju sve vise stvar privida, i da se u praksi susrecu znacajnije razlike unutar samih generacija nego izmedju njih. U njegovim visegodisnjim istrazivanjima na ovu temu, pokazalo se da je teza o generacijskom jazu neodrziva. Primetio je unutar porodice uticaj clanova na razvoj slicnih vrednosnih orijentacija (tj. konvergenciju), cak i njihovog medjusobnog jacanja, pri cemu to ne predstavlja rezultat direktnog medjugeneracijskog deljenja, vec "odrazava njihovu zajednicku drustvenu lokaciju".

Tj. slicnost u pogledu sistema vrednosti svih clanova porodice je rezultat delovanja porodice kao posrednika pri izgradnji sopstvenih, licnih uverenja u dodiru sa izvanporodicnim okruzenjem.

Kljucni doprinos Bengtsonovih istrazivanja: Iako su svi clanovi porodice uglavnom pozitivno ocenjivali intergeneracijski odnos u porodici, primetilo se da su ispitivani roditelji znatno pozitivnije ocenili kvalitet medjusobnih odnosa nego njihova deca. Ovaj fenomen se nazicva - afektivna intergeneracijska asimetrija.

Objasnjenje ovog fenomena pruza teorija generacijskog uloga (Bengtson, Kuypers, 1971). Prema ovoj teoriji, predstavnik svake generacije u porodici ulaze odredjene resurse u svrhu izgradnje medjuljudskih odnosa. Naravno, postoje nejednakosti u ulaganju resursa od clana do clana porodice. Npr, roditelji zasigurno ulazu vise resursa za izgradnju odnosa sa svojom decom, dozivljavajuci to kao ulaganje u buducnost, i iz toga proistice njihovo visoko vrednovanje intergeneracijske solidarnosti u porodici, dok sa druge strane deca teze sopstvenoj individualizaciji i otuda niza ocena kvaliteta odnosa.

Bengtson i saradnici su sastavili model za empirijsko istrazivanje intergeneracijske solidarnosti koji u sebi sadrzi 6 dimenzija:

1. asocijativnu (kvalitet i ucestalost interakcije)

2. funkcionalnu (razmena podrske i pomoci)

3. strukturalnu (mogucnost i uslovi ostvarivanja kontakta usled npr. fizicke udaljenosti)

4. afektivnu (uzajamnost i dozivljaj medjusobnih emocija)

5. konsezualnu (slicnosti i razlike u pogledu vrednosnih orijentacija

6. normativnu (slicnosti i razlike u pogledu normi koje se odnose na porodicnu dinamiku)

Slajd 2.

“Otkriće” intergeneracijskih odnosa

Odgovornost konflikta se uvek pripisivala porodičnoj strukturi umesto porodičnim procesima, odnosno kvalitetu socijalne interakcije među članovima. Konflikti počinju da se tretiraju kao sastavni deo porodičnih odnosa, ali oni nisu isključivo harmonični ili napeti, već je moguće primetiti prisustvo visokih odnosno niskih nivoa solidarnosti i konflikta. Izvori sukoba: 1.razlike u načinu i stilu komunikacije, 2. ličnim navikama i stilovima života,3.roditeljskim praksama, 4. neslaganja političke, religijske i ideološke prirode, 5.radne orijentacije i 6. održavanje domaćinstva

Postojeće tenzije ne proizilaze samo iz "generacijskog jaza" već je njihov uzrok u specifičnostima odnosa među akterima.

Postojanje teorije shizme govori da do sukoba dolazi zbog toga što se roditelji i njihova deca u istom tenutku nalaze u različitim fazama životnog toka koja podrazumevaju različite brige, potrebe i očekivanja.

Teorija intergeneracijske ambivalncije

Neki toretičari pri definisanju pojma "ambivalencije" daju prednost kontradiktornim emocijama, smatrajući da je reč o sumi pozitivnih i negativnih osećanja prema roditeljima ili detetu. Ambivalentan osećaj u intergeneracijskim odnosima mogu imati poreklo strukturne prirode. Ovaj pojam je potebno posmatrati u okviru perspektive životnog toka i strukturisane individualizacije.

Slajd 3.

Cilj istraživanja se svodi na tumačenje efekata krize izazvane pandemijom virusa kovid -19, i kako je to uticalo na iskustvo postajanja majkom. Pandemija je postavila nove izazove kako pred pojedinca tako i pred grupu u pogledu svakog segmenta ljudske egzistencije. U istraživanju je učestvovalo 10 žena koje su postale majke u periodu od marta 2020. do februara 2021. godine.

Autorka u uvodu svog istraživanja navodi da su pandemijske okolnosti u veoma kratkom roku dovele do mnogih korenitih promena svakodnevnih i porodičnih praksi. U Srbiji su bila prisutna dva talasa pandemije ( proleće 2020. i zima 2020/21.) Mere za suzbijanje su varirale od veoma restriktivnih ( ograničeno kretanje) do potupno relaksiranih u vidu proglašenja "pobede nad virusom". Još neke od mera za suzbijanje odvijale su se u vidu ograničenih socijalnih kontakta izvan granica domaćinstva, reogranizacija obrazovne i javne sfere, kao i zdravstvenog sektora. Pandemijske okolnosti su uticale i na pojavu novih psihičkih i telesnih rizika. Promene u načinu života nisu zaobišle nijedan segment društvenog života, ipak su se posebno odrazile na vunerabilne kategorije stanovništva.

Slajd 4.

Kao posebne faze tranzicije u majčinstvu može se tretirati period trudnoće, porođaj i rano roditeljstvo. Svaka od ovih faza sa sobom nosi određene odgovornosti koje su u pandemijskim okolnostima dobile novo obličje. Iskustvo postajanja majkom često se oslikava kroz pozicioniranje u odnosu prema društvenom konstruktu "dobrog materinsta" , što česti predstavlja etiketu žrtvovanja za decu i porodicu, prisutan je strah od dobijanja etikete "loše majke". U radu su kao prve dve dimenzije u odnosu na koje će se vršiti tematska analiza intervjua posmatrane, prve dve faze tranzicije u majčinstvu, odnosno period trudnoće i iskustvo porođaja. Dok su ostale dve faze tranzicije u roditeljstvu - neposredan period nakon rađanja deteta koji podrazumeva prilagođavanje svakodnevnih praksi i redefinisanje partnerskih, srodničkih i drugih zajedničkih odnosa, i faza ranog roditeljstva, posle prve godine od rođenja deteta, a odnosi se na usklađivanje radne i porodične sfere i podele rada u domaćinstvu. Kroz uslove socijalnog distanciranja, trudnice i majke su ostvarile kontakte preko društvenih mreža, a pokazalo se kao dominantno iskustvo i značajan izvor podrške i informisanja u procesu postajanja majkom. Prelazak na rad od kuće bio je karakterističan samo za neka zanimanja, mogao je bitno da odredi podelu kućnih poslova. Moglo je doći do transformacije tradicionalnog modela podele rada kućnih poslova, usled povećanog prisustva partnera u domaćinstvu. Istraživanja koja su obavljena tokom pandemije virusa kovid - 19, pokazala su da su u mnogo većoj meri nego inače uključeni muškarci u brigu o deci, uglavnom oni sa višim stepenom obrazovanjem iz urbanih sredina. Ambivalentni osećaj tokom tranzicije u majčinstvo, javlja se ne samo zbog temljne promene identiteta žene i usklađivanja normi i praksi u vezi sa novostečenom ulogom, već i zbog očiglednosti da se radi o ključnom periodu situiranja, u okviru kojeg se nužno odvija tenzija između autonomije i zavisnosti na ličnom i porodičnom nivou. Neki od rezultata istraživanja su pokazali da se roditelji oslanjaju na tzv, "baka servis", međutim tokom pandemije postavlja se pitanje kako su ovi oblici podrške realizivani zbog ograničenih kontakta sa drugim ljudima.

Slajd 5.

Prikupljen materijal prema tematskoj celini koje odgovaraju pojedinačnim fazama tranzicije u roditeljstvu: 1) trudnoća; 2) porođaj; 3) rano majčinstvo, ali prisutna je jedna podela na: 1) podela rada u domaćinstvu; 2) intergeneracijski odnosi; Istraživanje je sprovedno tokom septembra 2022. godine. Primenjen metod ( "grudva snega") obuhvaćeno je deset žena koje su postale majke u periodu između marta 2020. i februara 2021. godine. Sve ispitanice su pre majčinstva živele zajedno u domaćinstvu samo sa svojim partnerom. Sagovornice su uzrasta od 27 do 38 godina. Osnovno pitanje odnosi se na jedinstvenost subjektivnog doživljaja tranzicije u majčinstvo u pandemijskim okolnostima. Postavlja se pitanje dominantnih iskustva i izazova, ali i na koji način sagovornice tumače sopstveno proživljeno iskustvo. Naglasak se stavlja i na pitanje egalitarnosti rada u domaćinstvu u toku pandemije.

Slajd 6.

Trudnića i porođaj između stvarnosti i očekivanja. U razgovorima sa sagovornicama prisutan je osećaj straha tokom trudnoće koji je direktno povezan sa pandemijom. Svakako strah i nedoumice koje su inače prisutne tokom pandemije su samo još više naglašene.

Neki od intervijua sa sagovrnicama:

1. *„Saznala da sam trudna u februaru i ta sreća zbog bebe je trajala možda nedelju dana, a onda je krenula pandemija. To me je skroz preplašilo. Prvenstveno u tih prvih mesec dana, šta ako se desi nešto, ako dođe do pobačaja, kako će proći porođaj – a sve zajedno sa tim strahom je postojao i strah od korone jer tada ništa nismo znali o virusu. Nismo znali kako se prenosi, ni kako utiče na trudnice, bebe i decu. Nije se još pričalo ni o vakcinama. Sve je to krenulo tako sjajno dok nismo čuli za pandemiju i onda prosto se bukvalno sve svelo na to samo da ostanem zdrava. Ja mislim da nisam ni napuštala kuću, skoro uopšte nisam izlazila napolje.”* (Teodora, 27, srednje obrazovanje, kozmetičarka).
2. *„Osetila se ta usamljenost tokom korone, zato što sam se ipak pazila. Nisam išla autobusom, manje sam se viđala sa prijateljima, nisam išla po kafićima i tako... Da nije bilo korone, mislim da bih provodila više vremena sa ljudima. Često sam bila sama dok je suprug radio i izbegavala sam kontakte, a verujem da bi mi bilo dosta lakše i da bi mi čitav taj period bio ispunjeniji da su mi češće dolazili prijatelji.“* (Tatjana, 34, visoko obrazovanje, dizajnerka)

Iskazi sagovornice se baziraju na poređenju njihovog iskustva tranzicije u majčinstvo tokom pandemije sa onim iskustvom koje je ona očekivala. Iz tih razloga možemo reći da je iskustvo “nepotpuno” u odnosu na postojeće normative.

Tri sagovornice su bile zaražene virusom kovid- 19 u periodu trudnoće i tokom porođaja, iz tih razloga njihovi doživljaji ovih faza tranzicije razlikuju u odnosu na ostale. Dominira prisustvo stresa i napetosti, kao i osećaj straha za sopstveno zdravlje, ali i zdravlje deteta. One svoje doživljaje percipiraju u odnosu na negativna iskustva drugih žena Povećan je broj odlazaka u privatne domove zdravlja i porodilišta.

1. *„Pa s obzirom da sam se zarazila koronom dva dana posle porođaja, meni je bilo baš teško. S obzirom da su me odvojili od bebe posle nepuna dvadeset i četiri časa i da četiri dana bebu uopšte nisam videla, za mene je to bilo dosta traumatično. Mislim da je korona uništila najsrećniji dan u mom životu, tad kada sam postala majka.”* (Tatjana, 34, visoko obrazovanje, dizajnerka*).*
2. *„Neorganizovano sve u bolnici. Čekala sam da me prime u bolnicu dva sata, da bi organizovali korona odeljenje. Onda da me transportuju u drugu bolnicu. Bebu uopšte nisam videla dok nisam došla kući. Strašno sam se osećala, u svakom pogledu, plašila sam se da li beba ima koronu. Baš strašan je bio ceo taj period. Ne želim ni da se setim toga, a kamoli nešto drugo. Da sam se porodila normalno, ne bi morali da me transportuju u drugu bolnicu, ne bih preživela taj strah i napetost.”* (Marija, 32, viša škola, medicinska sestra).
3. *„Ja sam se razbolela tokom trudnoće u osmom mesecu, što se na kraju ispostavilo da sam imala koronu, pa mi je to bilo baš stresno. Bojala sam se za bebu, da li će ona dobro da se razvije, pošto tada se još nije znalo da li virus utiče na plod i novorođenče. Sad kada vratim film, kao da mi je neko oduzeo radost tog dana kada sam se porodila. Kao da nisam imala vremena da budem srećna zbog toga što sam rodila ćerku, nego se taj neki strah samo pojačao.”* (Aleksandra, 38, srednje obrazovanje, frizerka).

Slajd 7.

Za razliku od njih sagovornice koje nisu bile zaražene virusom tokom trudnoće i porođaja. Svoje zadovoljavajuće iskustvo one pripisuju srećnim okolnostima i time što nisu bile zaražene virusom.

1. *„Pošto je bila pandemija odlučili smo se da ćemo definitivno da idemo privatno za svaki slučaj. Pošto je to bila privatna bolnica mislim da sam imala sreće jer sam bila sama u sobi zbog pandemije tako da je meni bilo dozvoljeno da ne nosim masku uopšte iako su svi oko mene nosili. Taj dan sam se porodila i nisam imala nikakav drugačiji režim što se tiče pandemije pošto je bilo privatno i pošto sam bila sama u sobi nismo morali oko toga nešto naročito da pazimo.”* (Teodora, 27, srednje obrazovanje, kozmetičarka)
2. *„Plašio me je sistem funkcionisanja u bolnicama. Na primer, kako će se ophoditi prema meni, da li će biti nekih posebnih tretmana... To mi je bilo prosto nepoznato,ako tako mogu da kažem. Jedino što nisam želela jeste da me teraju da nosim masku, pošto sam čula tako neka iskustva, da su žene morale da nose masku na porođaju. Ali nisu to uradili. Svakako imam utisak da su i sestre i doktori bili pod tenzijom zbog pandemije, sto se reflektovalo i na sam odnos prema porodiljama. Ipak, nekako mislim da sam prošla odlično u odnosu na to kako sam mogla da prođem i kakve sam priče slušala, tako da mislim da nemam pravo da se žalim.“* (Ana, 30, srednje obrazovanje, konobarica)

Slajd 8.

Kao još jedan od ključnih problema sagovornice su istakle to što njihov partner nije mogao da prisustvuje porđaju, ali i ograničene mogućnosti da najbliži članovi porodice dođu u posetu.

1. *„Ono što je pandemija najviše poremetila u vezi sa porođajem je to da muž nije mogao da prisustvuje porođaju, a baš smo imali želju i on i ja. Bilo nam je baš žao kad smo saznali da od toga nema ništa jer smo dosta puta pričali na tu temu i zamišljali kako bi to sve izgledalo.“* (Olivera, 36, visoko obrazovanje, docentkinja)*.*
2. *„Grozno je bilo sve to… U smislu da neko može samo da te doveze do bolnice, ali niko ne može da ti dođe u posetu. Niko ne može da te vidi ni tebe ni bebu dok ne izađeš iz porodilišta. To treba da ti bude najradosniji trenutak, a ti… nit’ ko može tebe da vidi, niti dete. Ništa.”* (Aleksandra, 38, srednje obrazovanje, frizerka)

Nekoliko sagovornica je stavilo akcenat na izvor informacija u ovom periodu, a to su bile društvene mreže i digitalni mediji putem kojih su žene razmenjivale iskustvo sa drugim trudnicama i majkama. Postoje pozitivne i negativne strane, ublažava se osećaj straha i nesigurnosti, ali je i unosio nemir usled neretko oprečnih informacija i ćitanja o negativnim iskustvima drugih žena.

1. *„Kada sam bila trudna bila sam i na fejsbuk grupama i aplikacijama za trudnice, gde mame razmenjuju iskustva. Onda su tu krenule neke priče da su novorođenčad dobila kovid i one su tražile pomoć i pisale su o tome. Prosto, odjednom je sve postalo kovid i gde god se okreneš, samo je to. I ti se samo nadaš da neće da se desi tebi. Međutim, ono što je bilo dobro je da su neke majke rekle da dete jeste dobilo kovid, ali da su preležali lako, da nije bilo nekih problema. To me je malo smirilo, ali nisam znala da li dete treba vakcinisati od toga ili ne. Ja sam se vakcinisala nakon što sam se porodila, možda sam u oktobru ili novembru prvu primila, ali tada nije bilo nikakvih istraživanja kako utiče na trudnice, na žene koje su se tek porodile, itd. I onda su krenule neke priče kao nećeš moći da budeš trudna, biće ovo, biće ono. Sad, koliko god da si ti racionalna osoba i da ne veruješ u to što čuješ i veruješ nauci, kad si stalno bombardovan tim informacijama, kreneš da se plašiš. Stalno imaš tu raspravu sam sa sobom u glavi.”* (Tatjana, 34, visoko obrazovanje, dizajnerka)

Slajd 9.

Rano majčinstvo

Normativ “dobrog majčinstva” sa sobom nosi i etiketu žrtvovanja. Iskustvo ranog majčinstva sagovornice opisuju kao period preuzimanja najvećeg tereta odgovornosti za dete i domaćinstvo koji je na njihovim ramenima, uz konstantnu brigu za zdravlje deteta, a ta briga se dovodi u vezu sa izazovima pandemije.

1. *Nekako od prvog dana sam sve preuzela na sebe. Nekako od prvog dana organizujem svoj dan i svoje obaveze prema sinu. On je prioritet, a ostalo šta stignem. Moj suprug radi ceo dan tako da ne mogu da se oslonim toliko na njega. On je privatnik, većinu vremena radi i ne može da organizuje svoje vreme prema nama već prema poslu. (…) Sve bi bilo dosta drugačije da nije bila pandemija, ne bi postojala ta neka bojazan za bebu, pa bih možda i ja bila opuštenija. Ja sam se stalno plašila da li je pozitivan na koronu, da se možda ne zarazi nekako. Pa onda sve te obavezne vakcinacije koje su neprekidno bile odlagane jer ako si bio prehlađen nisu sigurni da li je korona. Bile su odlagane te vakcine nekada možda i bespotrebno, a niko ti ne pruži neku utehu dok to dete čeka da primi vakcinu.“* (Marija, 32, viša škola, medicinska sestra)
2. *„Jako smo se bojali da je odvedemo kod pedijatra, tako da smo od početka morali da raširimo novčanik. Za sve smo je vodili privatno zato što sam se bojala da ne dođe u bolnicu koja je puna bolesne dece. Tako da to je bio i novčani izazov…Takođe, bile su nestašice vakcina koje beba mora da primi. Ne protiv kovida, nego vakcina koje beba redovno mora da primi. One su stigle malo kasnije nego što je trebalo. Naravno, pošto ide privatno, te vakcine koje se primaju tri puta mi privatno plaćamo možda 7-8 hiljada dinara. Sve to može da se izbegne, to plaćanje, tako što ćemo je odvesti u državnu bolnicu, ali ja sam toliko bila pod strahom da nisam htela.”* (Teodora, 27, srednje obrazovanje, kozmetičarka)
3. *„Bilo je onako malo teško dok sam se navikla, i još sam morala da budem u kući zbog korone. Pa non stop jedno isto beba, kuća, beba, kuća. Bila sam dosta depresivna nekako, jer sam bila oslonjena na samu sebe. S obzirom na to da sam se porodila u oktobru i da je krenula zima, i stvarno je pandemija onda bila onako, u jeku, bio me je strah najviše možda za mene. Znala sam za bebe koje su kovid pozitivne i decu da to mnogo lako podnesu – dan, dva imaju temperaturu i ništa im ne bude – ali plašila sam se za sebe, ako me slučajno uhvati i onemogući da brinem o detetu.“* (Katarina, 33, visoko obrazovanje, učiteljica)

Slajd 10.

Bilo je partnera koji su odlazili na posao, ali i onih koji su radili od kuće, međutim pandemija nije uticala na njihovu posvećenost detetu. Tendencija ka egalitarnoj raspodeli kućnih, ali i roditeljskih poslova nije uočena u razgovorima sa sagovornicama, konteks pandemije nije uticao na promene u sferi podele rada u domaćinstvu.

1. *„Moj muž je radio po ceo dan, od jutra do mraka, tako da sam sve sama radila. I danas je tako. On dođe u 8-9 kući, ponekad i u 10. Sve radim sama. Jedino kad je trebalo kod lekara da se ide, on uzme slobodan dan pa se odvezemo, inače ovako sve ja oko domaćinstva i dece. Prosto navikneš. Nekada je bilo dobro, nekada smo se malo raspravljali… Kako da kažem, mislim, znate kako je kad su svi nervozni u kući. Pandemija je izazvala mnogo nervoze kod svih nas, i tog nekog depresivnog stanja, što se i meni desilo.”* (Tamara, 28, srednja škola, poljoprivrednica)
2. *Moj dečko je radio kao što inače radi, i pošto može da radi od kuće, nastavio je da radi od kuće, tako da bi u tom smislu bilo isto i bez pandemije. Mislim, sa jedne strane je loše što smo bili primorani da budemo sami, dečko i ja, sa detetom. Mi smo naviknuti da smo sami sa njom i to je bilo loše u tom momentu, ali je pomoglo na duge staze. Pomoglo je nama da smo svesni da možemo sami da se izborimo sa tim, da se nosimo sa svim tim. Da ne mora da nam dolazi neko treći, četvrti, peti da nam pomaže.”* (Sofija, 27, studentkinja, nezaposlena)

Slajd 11.

Prisutan je negativan stav sagovornica kada je reč o ograničenim mogućnostima posete, pa samim tim i pružanja pomoći najbližih članova porodice.

*„Baš bih volela da je imao neko da mi pomogne, ali šta ćeš, morala sam sve sama. Prosto te život tako natera da moraš da se boriš. (…) Da nije bilo korone dosta toga bi bilo drugačije jer bih imala veći osećaj zajedništva. Mnogo bi manje moje dete trenutno bilo vezano za mene isključivo da je u nekim tim prvim mesecima mogao da bude i sa drugim ljudima. Da ne pominjem koliko bi meni značila pomoć…”* (Marija, 32, viša škola, medicinska sestra)

*Tri meseca mi niko nije ušao u kuću ni da vidi dete ni ništa… Što ti opet stvara neki osećaj otuđenja. To mi je bilo grozno. To je onako jedino što mi je otežavalo situaciju, ta otuđenost od porodice koja nije mogla da dođe da me vidi i da malo pripomogne. Ali suprug je bio tu, on isto nije radio, pa smo nekako nas dvoje dan za danom živeli i spram situacije se snalazili.”* (Aleksandra, 38, srednje obrazovanje, frizerka)

Slajd 12.

Ograničenost kontakta, kao i pružanja pomoći ipak je imalo neke od pozitivnih efekata kako navode sagovornice.

*Prosto smo postali ljudi koji razmišljaju svojom glavom i veruju lekarima, i bilo je jako bitno da slušamo ono što nam govori pedijatar vezano i za pandemiju i ovako. Pošto je vladala pandemija bilo je mnogo lakše da se otarasimo majki naših zbog tog što vlada haos, svako ima neko svoje mišljenje i mi smo im rekli da smo odlučili da ćemo uzeti jedno mišljenje i tim mišljenjem ćemo da se vodimo – a to je mišljenje lekara. Bilo ih je lakše ućutkati jer ne bi tako lako odustali od nekih svojih ideja da nije bilo pandemije. U tom smislu mi je bilo dosta lakše, da ne moram da slušam šta ja to ne radim dobro i kako one imaju više iskustva i sve bolje znaju i tako to. Mislim da bih poludela da sam još i to morala da trpim. Mogu reći i da sam definitivno osećala manji pritisak jer nisu svi odmah krenuli da dolaze nego, eto, po nekim etapama, malo se razvukao taj dolazak., pa je bilo lakše postaviti tu neku granicu u komunikaciji. Nije dolazila rodbina, čak ni roditelji, što samim tim povlači i da nije bilo glupih konstatacija vezano za bebu, kao i saveta koje nisam tražila. Nema šanse da bi me inače pustili da radim kako ja mislim da treba. Korona ih je dozvala pameti, da tako kažem.”* (Tatjana, 34, visoko obrazovanje, dizajnerka)

Slajd 13.

Neke sagovornice istakle su kako je pandemija dovela do pojave drugačijeg tipa intergeneracijske ambivalencije.Pomoć porodice je uvek dragocena, ali konflikt nastaje usled neslaganja sa praksom majčinsta.

1. *U suštini mi je možda najveći izazov bio druženje, ali u smislu pritisak okoline da to ne radim zbog deteta. Pritisak okoline, mame, svekrve, da naprosto ne smem da izlazim iz kuće zbog pandemije. Što mi apsolutno nije... Mislim, ne kažem, dosta su mi pomogle, ali meni tada to nije imalo smisla. U tom prvom periodu, koliko god da sam bila umorna i želela da spavam, bio mi je potreban i razgovor i podrška i druženje. Nigde nismo putovali, nigde nismo išli, niko nam nije dolazio, i eto, na sav taj stres oko bebe i svega, još ispada da sam loša majka ako izađem da se vidim s nekim ili pozovem drugaricu da svrati.”* (Ana, 30, srednje obrazovanje, konobarica)
2. *„Dolazili su mi često mama, tetka, sestra, brat, pa onda roditelji mog muža... Mislim, isto bi oni dolazili i da nije bila korona, ali bi ta pomoć bila bolje organizovana i dobronamernija. Ne bi bilo kao da moraju da budu tu nego bi oni sa nekim većim elanom dolazili i pomagali, a ne kao mi moramo da budemo tu i nešto da radimo. Mislim da smo se zato i svađali češće oko toga šta ćemo i kako ćemo, baš zato što je korona. Eto na primer, moja mama je mislila da će svako ko prođe pored nas da nas ubije zato što korona na svakog deluje drugačije. Postoje ljudi koji su postali nerealno paranoični i ona je jedna od tih osoba. Dosta me je osuđivala kada izađem sa svojim društvom da šetam dete. Između ostalog, osuđivala me je i kad neki drugi član porodice dolazi da meni pomogne. Ne da vide dete, nego meni da pomognu. Tako da sam ja u svom okruženju imala ljude na koje je uticala korona tako da postanu paranoični, da hoće da me kontrolišu i samim tim su na mene prebacivali još veći pritisak oko toga s kim, kako i šta radim.”* (Teodora, 27, srednje obrazovanje, kozmetičarka)

Slajd 14.

Zaključna razmatranja

Kroz razgovore sa sagovornicama koje prvi put postaju majke tokom pandemije dominira osećaj straha za dete koji je dodatno pojačan zbog pandemijskih uslova, smanjeno je i učešće neformalne podrške u procesu tranzicije u majčinstvo. Iz intervjua se može saznati da su grupe podrške na društvenim mrežama pojačale osećaj anksioznosti, istvoremeno predstavljajući i izvor utehe i ublažavanja stresa. Iskustvo trudnica okarakterisano je kao nepotpuno, jer u uslovima pandemije nisu mogli biti ispunjeni uslovi "normalne slike o trudnoći", a najviše se vezuje za interakciju sa porodicom i prijateljima, mobilnost, ali i otežan pristup medicinskim uslugama. Prisutan je strah od nepoznatog virusa, neprijatno iskustvo porođaja direktno su vezivale sa pandemijom. Rad od kuće partnera, kao privilegija određenih vrsta zanimanja u istraživanju se nije pokazalo kao pozitivan ishod pandemije i faktor ublažavanja rodne asimetrije u pogledu obavljanja kućnih poslova i nege dece. S druge strane rad od kuće se pokazao kao izazov u organizaciji svakodnevnih kućnih obaveza, pre svega onih koji se odnose na negu deteta. Potreba za emocionalnom i praktičnom podrškom od strane porodice smatra se veoma bitnom za period ranog majčinstva, međutim u uslovima pandemije ovaj vid podrške je bio blokiran, s tim što sagovornice primećuju manji pritisak okoline, a pre svga onaj koji dolazi od porodice što dovodi do jačanja strukture individualizacije majčinstva. Prepoznata su dva oblika integracijske ambivalencije: 1) ambivalencija koja nastaje kao posledica krize, usled odsustva pomoći od strane roditelja i visokog stepena individualizacije majčinsta; 2) ambivalencija koja nastaje u uslovima prisustva pomoći od strane roditelja i smanjenog stepena individualizacije majčinstva.